Ministar: Plaće dižemo na 1600, a mirovine na 800 eura

Vlada će do kraja mandata osjetno dići prosječnu plaću i mirovinu, najavio je ministar rada Marin Piletić u HRT-ovoj emisiji “A sada Vlada”.

“Vlada je zacrtala jasan smjer – do kraja mandata minimalna prosječna plaća bit će 1600 eura neto, a minimalna plaća biti 1250 eura bruto”, naglasio je Marin Piletić.

Ministar je također istaknuo da je posljednjim usklađivanjem mirovina od gotovo 6,5 posto prosječna mirovina dosegnula razinu od oko 690 eura.

“S ovim dodatkom, koji će biti isplaćen i koji također ulazi u prosječnu mirovinu, očekujemo da će do kraja ove godine prosječna mirovina biti veća od 700 eura.

Politički cilj ove Vlade je do kraja mandata podići prosječnu mirovinu na iznos veći od 800 eura“, zaključio je u radijskoj emisiji ministar Marin Piletić, kako prenosi službeni portal Vlade RH.

Objava Ministar: Plaće dižemo na 1600, a mirovine na 800 eura pojavila se prvi puta na Danica.hr.